CELEX: C2005/217/107
Language: et
Date: 2005-09-03 00:00:00
Title: Kohtuasi T-251/05: Mediocurso — Estabelecimento de Ensino Particular, S.A. 1. juuli 2005. aasta hagi Euroopa Ühenduste Komisjoni vastu

3.9.2005   
            
            
               ET
            
            
               Euroopa Liidu Teataja
            
            
               C 217/51
            
         Mediocurso — Estabelecimento de Ensino Particular, S.A. 1. juuli 2005. aasta hagi Euroopa Ühenduste Komisjoni vastu
   (Kohtuasi T-251/05)
   (2005/C 217/107)
   Kohtumenetluse keel: portugali
   Mediocurso — Estabelecimento de Ensino Particular, S.A., asukoht Lissabon (Portugal), esitas 1. juulil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on C. Botelho Moniz ja E. Maia Cadete.
   Hageja palub Esimese Astme Kohtul:
   
               1)
            
            
               tühistada komisjoni 14. aprilli 2005. aasta otsus C(2005) 1236, millega vähendati Euroopa Sotsiaalfondi poolt Mediocurso — Estabelecimento de Ensino Particular, S.A.-le komisjoni 22. märtsi 1989. aasta otsusega nr C(89) 0570 antud toetuse summat;
            
         
               2)
            
            
               mõista kohtukulud välja Euroopa Ühenduste Komisjonilt.
            
         Õiguslikud alused ja peamised argumendid
   Põhiliste menetlusnormide rikkumine: komisjoni otsuse vastuvõtmise menetlus ei järgi vorminõudeid ja vaidlustatud otsus ei ole piisavalt põhjendatud;
   õiguskindluse põhimõtte ja õiguspärase ootuse põhimõtte rikkumine, kuna vaidlustatud otsus erineb hageja kahjuks varasemalt välja antud tunnistusest, mis kinnitab hageja poolt koos saldo tasumise taotlusega esitatud dokumentide faktilist ja raamatupidamislikku korrektsust;
   ilmne viga tehtud kulude tõendamiseks Mediocurso poolt esitatud dokumentide hindamises;
   proportsionaalsuse põhimõtte rikkumine seoses vaidlustatud otsuse esemeks oleva rahalise abi vähendamise toetuseks toodud faktiliste ja õiguslike põhjendustega.